Kiwa hirsuta

Kiwa hirsuta on kymmenjalkaisiin kuuluva äyriäislaji. jonka raajoissa on tiheä, pitkää karvoitusta muistuttava  sukaspeite. Laji löydettiin vuonna 2005 eteläisestä Tyynestämerestä yli 2000 metrin syvyydestä mustien savuttajien läheltä. Kiwa hirsuta on kaikkiaan noin 15 senttimetrin pituinen, selkäkilpi yksin noin 6 cm. Sen  turkki  on täynnä bakteereja, joita eläimen on arveltu käyttävän ravintonaan. Kiwan silmät ovat surkastuneet ja se on ilmeisesti sokea.  

Kiwa on rakenteeltaan niin omintakeinen, että se erotettiin omaan erilliseen heimoonsa Kiwaidae. Vuonna 2011 kuvattiin suvun toinen laji Kiwa puravida, jonka myös arvellaan kasvattavan ravintobakteereja tarttumaraajoissaan. Bakteerit hyötyvät merenpohjan metaanilähteistä.Dancing for Food in the Deep Sea: Bacterial Farming by a New Species of Yeti Crab PLoS One 2011. 

 Lähteet 
 Kuumasta lähteestä putkahti uusi laji  Tiede-lehti 24.03.2006
 Discovery of the "Yeti Crab" Monterey Bay Aquarium Research Institute, 2006.

Aiheesta muualla
Kuva otuksesta 

Luokka:Kymmenjalkaiset